ai4bharat/Pralekha huggingface dataset:
কৃষিমন্ত্রক
কৃষি বনায়নের সঙ্গে যুক্ত কৃষকদের শিল্প সংস্থাগুলির সঙ্গে যুক্ত করা নিয়ে ওয়েবিনার কর্মসূচি আয়োজিত
নয়াদিল্লি, ১৫ জুন, ২০২০
কৃষি বনায়নের সঙ্গে যুক্ত কৃষকদের শিল্প সংস্থাগুলির সঙ্গে সংযোগ স্থাপনের বিভিন্ন পন্থা-পদ্ধতি নিয়ে আলোচনা করতে গতকাল এক ওয়েবিনারের আয়োজন করা হয়। এই কর্মসূচিতে কৃষকদের সঠিক প্রজাতির বীজ সম্পর্কে সচেতন করে তুলতে সংশ্লিষ্ট রাজ্যগুলিকে কৃষকদের আরও বেশি সহায়তার আহ্বান জানানো হয়। কৃষি সহযোগিতা ও কৃষক কল্যাণ দপ্তরের সচিব শ্রী অজয় আগরওয়াল ওয়েবিনারের সূচনা করে কৃষকদের আয় বাড়ানোর লক্ষ্যে কৃষি ক্ষেত্রে বিভিন্ন সংস্কারের কথা উল্লেখ করেন। তিনি আরও জানান, কৃষিজ পণ্যের ব্যবসা-বাণিজ্য  অধ্যাদেশ, ২০২০ কার্যকর করে ১ লক্ষ ৬৩ হাজার কোটি টাকা বরাদ্দ করা হয়েছে। উদ্দেশ্য হ’ল - প্রকৃত পক্ষেই জাতীয় কৃষি বাজার গড়ে তুলে কৃষকদের পছন্দমতো জায়গায় উৎপাদিত ফসলের বিপণনের সুযোগ করে দেওয়া এবং কৃষিজ পণ্যের ই-বাণিজ্যের প্রসারে আন্তঃরাজ্য বাধা-বিপত্তিগুলি দূর করা। কৃষি বনায়ন ক্ষেত্রে একাধিক উপকারিতার কথা উল্লেখ করে শ্রী আগরওয়াল বলেন, এর ফলে কৃষকদের যেমন অতিরিক্ত আয়ের সংস্থান হবে, অন্যদিকে স্বনির্ভর গোষ্ঠীগুলির মহিলাদের এ ধরনের বনায়নের রক্ষণা-বেক্ষণের কাজে যুক্ত করে তাঁদের জীবন-জীবিকার মান বাড়ানো যাবে। একই সঙ্গে, হরিৎ পশুখাদ্য, বিভিন্ন প্রজাতির গাছ লাগিয়ে সারের ব্যবহার হ্রাস, কার্বন নিঃসরণ বৃদ্ধি এবং জলবায়ু পরিবর্তনের মোকাবিলা করাও সম্ভব হবে।
প্রধানমন্ত্রী স্থানীয় পণ্যের আরও বেশি ব্যবহার ও বিপণনের জন্য যে ‘ভোকাল ফর আওয়ার লোকাল’ উদ্যোগের কথা ঘোষণা করেছেন, তার সঙ্গে কৃষি বনায়ন ক্ষেত্রের বিশেষ তাৎপর্য রয়েছে। কৃষি বনায়ন ক্ষেত্র আমদানি-নির্ভরশীলতা কমিয়ে শিল্প সংস্থাগুলির কাঁচামাল যোগানে বড় ভূমিকা নিতে পারে। এছাড়াও, এমন কিছু শিল্প ক্ষেত্র রয়েছে, যেখানে কৃষি বনায়নের সুবিধাকে কাজে লাগানোর সম্ভাবনা তৈরি হয়েছে। এর মধ্যে রয়েছে – ভেষজ ও আয়ুর্বেদিক গাছগাছড়া, রেশম, লাক্ষা, কাগজ, জৈব জ্বালানি প্রভৃতি।
ওয়েবইনারে অংশগ্রহণকারী বক্তারা আত্মনির্ভর ভারত অভিযানের গুরুত্বপূর্ণ অঙ্গ হিসাবে ভেষজ উদ্ভিদের ব্যাপক প্রসার গুরুত্বপূর্ণ ভূমিকা নিতে পারে। রাজ্যগুলিকে পরামর্শ দিয়ে বলা হয়, কৃষি বনায়নের সঙ্গে যুক্ত কৃষকদের সঙ্গে চুক্তিবদ্ধ চাষাবাদের উদ্যোগ গ্রহণ করছে। এর ফলে, শিল্প সংস্থাগুলির সঙ্গে কৃষকদের যোগসূত্র স্থাপন করে বিপণনের সুবিধা আরও বাড়ানো যাবে।
ভারত বিশ্বের প্রথম দেশ, যেখানে ২০১৪ সালে জাতীয় কৃষি বনায়ন নীতি প্রণয়ন করা হয়। এই নীতির অঙ্গ হিসাবে ২০১৫ সালে রাজ্যগুলিকে সহায়তার জন্য একটি উপ-কর্মসূচি গ্রহণ করা হয়। উদ্দেশ্য ছিল – শস্য চাষের পাশাপাশি, কৃষকের চারাগাছ রোপণেও উৎসাহিত করা। ইতিমধ্যেই ২১টি রাজ্যে এই কর্মসূচি রূপায়িত হচ্ছে।
(CG/BD/SB
প্রধানমন্ত্রীরদপ্তর
রাষ্ট্রসংঘের সদর দপ্তরে মহাত্মা গান্ধীর প্রতিকৃতি প্রতিটি ভারতবাসীকে গর্বিত করে : প্রধানমন্ত্রী
নয়াদিল্লি, ১৫ ডিসেম্বর, ২০২২
প্রধানমন্ত্রী শ্রী নরেন্দ্র মোদী বলেছেন, রাষ্ট্রসংঘের সদর দপ্তরে মহাত্মা গান্ধীর প্রতিকৃতি প্রতিটি ভারতবাসীকেই গর্বিত করে।
রাষ্ট্রসংঘের মহাসচিব আন্তোনিও গুতারেজের এক ট্যুইটের জবাবে প্রধানমন্ত্রী বলেছেন, “@UN সদর দপ্তরে মহাত্মা গান্ধীর প্রতিকৃতি প্রতিটি ভারতবাসীকে গর্বিত করে। গান্ধীবাদ ও আদর্শ আমাদের গ্রহকে আরও সমৃদ্ধশালী করে তুলবে এবং সুস্থায়ী উন্নয়ন নিশ্চিত হবে”।
PG/CB/SB
(
ভূ-বিজ্ঞানমন্ত্রক
দূষণের মাত্রা বৃদ্ধি
নতুন দিল্লি, ২৩ মার্চ, ২০২২
ভূবিজ্ঞান মন্ত্রক সময় মতো পরিবেশ, বন ও জলবায়ু পরিবর্তন মন্ত্রক এবং অন্যান্য ইকো ব্যবস্থাপনার সঙ্গে যুক্ত সরকারি সংস্থাগুলিকে দূষণ মাত্রার বিষয়ে পরিসংখ্যান প্রদান করছে। বিশেষ করে দিল্লি শহরের দূষণ মাত্রার গুরুতর সমস্যা সমাধানে এই পদক্ষেপ নেওয়া হচ্ছে। এর জন্য ভূবিজ্ঞান মন্ত্রক, আইআইটিএম এবং ভারতীয় আবহাওয়া দপ্তরের মতো প্রতিষ্ঠানগুলির সঙ্গে সহযোগিতায় জাতীয় রাজধানী অঞ্চলে বায়ুর গুণামান ব্যবস্থাপনার উন্নতিসাধনের লক্ষ্যে ‘বায়ুর গুণমান প্রাথমিক সতর্কতা ব্যবস্থা’  এবং ডিসিশন সাপোর্ট সিস্টেম  তৈরি করেছে। কেন্দ্রীয় সরকারের নতুন পরিকল্পিত গ্রেডেড রেসপন্স অ্যাকশন প্ল্যান  অনুযায়ী প্রয়োজনীয় পদক্ষেপ নেওয়া হচ্ছে। জাতীয় রাজধানী অঞ্চলে বাতাসের গুণামান বৃদ্ধি এবং দূষণের মাত্রা কমাতে প্রয়োজনীয় পদক্ষেপ নেওয়া হয়েছে। বর্তমানে ভূবিজ্ঞান মন্ত্রক বাতাসের গুণমান পর্যবেক্ষণ, গবেষণা এবং সতর্কতামূলক বিষয়ে প্রচারের কাজ চালাচ্ছে। দিল্লি অঞ্চলে ডিএসএস ব্যবস্থাপনার উন্নতিসাধনে ভূবিজ্ঞান মন্ত্রক একাধিক প্রতিষ্ঠানের সঙ্গে যৌথভাবে গবেষণার কাজ শুরু করেছে।
লোকসভায় আজ এক লিখিত উত্তরে একথা জানিয়েছেন ভূবিজ্ঞান মন্ত্রকের স্বাধীন দায়িত্বপ্রাপ্ত এবং বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং।
CG/SS/SKD/
(Visitor Counter : 187
শ্রমওকর্মসংস্থানমন্ত্রক
ন্যাশনাল কেরিয়ার্স সার্ভিস  পোর্টাল কর্মপ্রার্থী ও নিয়োগকারীদের এক উপযুক্ত মঞ্চ
নয়াদিল্লি, ০৮ জুলাই, ২০১৯
কর্মপ্রার্থীদের দক্ষতা বৃদ্ধির পাশাপাশি, সরকার কর্মসংস্থান সৃষ্টিতে অগ্রাধিকার দিয়ে থাকে। দেশে কর্মসংস্থানের সুযোগ তৈরি করতে সরকার বিভিন্ন উদ্যোগ গ্রহণ করেছে। এই উদ্যোগে বেসরকারি সংস্থাগুলিকে উৎসাহিত করা হচ্ছে। কর্মসংস্থান বাড়াতে সরকার প্রধানমন্ত্রীর কর্মসংস্থান সৃষ্টি কর্মসূচি, মহাত্মা গান্ধী জাতীয় গ্রামীণ কর্মসংস্থান সুনিশ্চিতকরণ প্রকল্প, পণ্ডিত দীনদয়াল উপাধ্যায় গ্রামীণ কৌশল্যা যোজনা এবং দীনদয়াল অন্ত্যোদয় যোজনা – জাতীয় শহরাঞ্চল জীবনজীবিকা মিশন রূপায়ণ করছে। লোকসভায় আজ প্রশ্নোত্তর পর্বে এক প্রশ্নের লিখিত জবাবে এই তথ্য দেন শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার।
তিনি আরও জানান, কর্মসংস্থান বৃদ্ধির লক্ষ্যে নিয়োগ কর্তাদের উৎসাহিত করতে শ্রম ও কর্মসংস্থান মন্ত্রক প্রধানমন্ত্রী রোজগার প্রত্যুৎসাহ যোজনা চালু করেছে। এই কর্মসূচির আওতায় সরকার সমস্ত নতুন কর্মচারীদের ইপিএফ এবং ইপিএস বাবদ নিয়োগকর্তার হয়ে ১২ শতাংশ পর্যন্ত প্রিমিয়াম জমা করে থাকে। স্বনিযুক্তির ক্ষেত্রে কর্মপ্রার্থীদের উৎসাহিত করতে ও সুবিধা প্রদানে প্রধানমন্ত্রী মুদ্রা যোজনা রূপায়িত হচ্ছে। এই যোজনার মাধ্যমে ক্ষুদ্র ও ছোট ব্যবসার ক্ষেত্রে ১০ লক্ষ টাকা পর্যন্ত ঋণ সহায়তা দেওয়া হয়। এনসিএস প্রসঙ্গে মন্ত্রী বলেন, জাতীয় স্তরে এটি এমন একটি প্ল্যাটফর্ম, যা কর্মপ্রার্থী ও নিয়োগকর্তা উভয়েই নিজেদের পছন্দ মতো কাজ বা কাজের জায়গা বেছে নিতে পারেন। এছাড়াও, নতুন শিল্প স্থাপনের অনুকূল বাতাবরণ গড়ে তুলতে সরকার ফ্ল্যাগশিপ কর্মসূচি হিসাবে স্টার্ট আপ ইন্ডিয়া গঠন করছে। এই উদ্যোগের লক্ষ্য হ’ল কর্মসংস্থানের সুযোগ-সুবিধা বাড়িয়ে আরও বেশি সংখ্যায় কর্মী নিয়োগে উৎসাহিত করা।
CG/BD/SB
(Visitor Counter : 243
স্বরাষ্ট্র মন্ত্রক
ফৌজদারি বিভিন্ন বিষয়ে পারস্পরিক সহযোগিতার জন্য ভারত ও পোল্যান্ডের মধ্যে চুক্তিটিকে কেন্দ্রীয় মন্ত্রিসভার অনুমোদন
নয়াদিল্লী, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ফৌজদারি বিভিন্ন বিষয়ে পারস্পরিক সহযোগিতার জন্য ভারত ও পোল্যান্ডের মধ্যে চুক্তিটিকে অনুমোদন দেওয়া হয়েছে। এরফলে ফৌজদারি মামলা এবং সন্ত্রাসবাদের সঙ্গে যুক্ত বিভিন্ন অপরাধের তদন্তের কাজে উভয় দেশের মধ্যে দক্ষতা বৃদ্ধি হবে।
সুবিধা :
পারস্পরিক সহযোগিতা ও ফৌজদারি বিভিন্ন বিষয়ে আইনী সাহায্যের মাধ্যমে উভয় দেশে বিভিন্ন অপরাধের তদন্ত ও মামলা গঠনের কাজে এই চুক্তি সহায়ক হবে। তদন্তের সময় দ্বিপাক্ষিক সহযোগিতায় অপরাধের উৎসের সন্ধান, সম্পত্তি বাজেয়াপ্ত করা, অপরাধে ব্যবহৃত সরঞ্জাম এবং সন্ত্রাসমূলক কাজে ব্যবহৃত অর্থের উৎস খুঁজে পেতে সুবিধা হবে।
চুক্তি স্বাক্ষর সংক্রান্ত গেজেট বিজ্ঞপ্তি ১৯৭৩ সালের ফৌজদারি বিধি অনুযায়ী প্রকাশিত হবে। এর পরে এই চুক্তি কার্যকর হবে। গেজেট বিজ্ঞপ্তি সাধারণ মানুষ সহজেই দেখতে পাবেন। ফলে ফৌজদারি ক্ষেত্রে পারস্পরিক আইনী সহযোগিতার বিষয়ে সকলে জানতে পারবেন।
পোল্যান্ডে কোনো অপরাধমূলক কাজ হলে সে বিষয়ে প্রয়োজনীয় তথ্য ভারত সহজেই পাবে। এই চুক্তি কার্যকর হলে সংগঠিত অপরাধ এবং সন্ত্রাসবাদীদের কার্যকলাপ সম্পর্কে আরও স্পষ্ট ধারণা পাওয়া যাবে। যার মাধ্যমে দেশের অভ্যন্তরে নিরাপত্তা ব্যবস্থার জন্য আরও সঠিক ও যথাযথ নীতি তৈরি করা সম্ভব হবে।
CG/CB/NS
(Visitor Counter : 110
প্রধানমন্ত্রীরদপ্তর
মিজোরামে সেতু দুর্ঘটনায় প্রাণহানিতে প্রধানমন্ত্রীর শোক প্রকাশ
ক্ষতিগ্রস্তদের জন্য পিএমএনআরএফ থেকে আর্থিক সাহায্যের ঘোষণা
নয়াদিল্লি, ২৩ আগস্ট ২০২৩
প্রধানমন্ত্রী শ্রী নরেন্দ্র মোদী মিজোরামে সেতু দুর্ঘটনায় প্রাণহানিতে গভীর শোক প্রকাশ করেছেন।
প্রধানমন্ত্রীর জাতীয় ত্রাণ তহবিল  থেকে মৃতদের নিকটাত্মীয়কে ২ লক্ষ এবং আহতদের ৫০ হাজার টাকা করে আর্থিক সাহায্যের ঘোষণা করেছেন প্রধানমন্ত্রী।
প্রধানমন্ত্রীর কার্যালয় থেকে ট্যুইটে জানানো হয়েছে :
“মিজোরামে সেতু দুর্ঘটনা হৃদয়বিদারক। যাঁরা প্রিয়জনকে হারিয়েছেন তাঁদের পরিবারের প্রতি সমবেদনা। আহতদের দ্রুত আরোগ্য কামনা করছি। উদ্ধার কাজ চলছে। ক্ষতিগ্রস্তদের সম্ভাব্য সব রকম সাহায্য করা হচ্ছে।
পিএমএনআরএফ থেকে মৃতদের নিকটাত্মীয়কে ২ লক্ষ এবং আহতদের ৫০ হাজার টাকা করে আর্থিক সাহায্য করা হবে। প্রধানমন্ত্রী @narendramodi ”
(AC/SS/DM
স্বাস্থ্যওপরিবারকল্যাণমন্ত্রক
কোভিড – ১৯ সম্পর্কিত সর্বশেষ তথ্য
নতুন দিল্লি, ২৭শে জুন, ২০২১
দেশব্যাপী টিকাকরণ অভিযানের আওতায় এখনও পর্যন্ত ৩২ কোটি ১৭ লক্ষ টিকার ডোজ দেওয়া হয়েছে
দেশে গত ২৪ ঘন্টায় ৬৪ লক্ষ ২৫ হাজার টিকার ডোজ দেওয়া হয়েছে
দেশে গত ২৪ ঘন্টায় নতুন করে আক্রান্তের সংখ্যা ৫০ হাজার ৪০
ভারতে সুস্পষ্টভাবে করোনায় আক্রান্তের সংখ্যা কমে ৫ লক্ষ ৮৬ হাজার ৪০৩
দেশে মোট আক্রান্তের ১.৯৪ শতাংশ অ্যাক্টিভ রোগী
দেশে এখনও পর্যন্ত আরোগ্য লাভ করেছেন ২ কোটি ৯২ লক্ষ ৫১ হাজার ২৯ জন
দেশে গত ২৪ ঘন্টায় করোনা মুক্ত হয়েছেন ৫৭ হাজার ৯৪৪ জন
দৈনিক ভিত্তিতে সুস্থতার সংখ্যা লাগাতার ৪৫ দিন দৈনিক আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৬.৭৫ শতাংশ
সাপ্তাহিক ভিত্তিতে আক্রান্তের হার ৫ শতাংশের নিচে, বর্তমানে এই হার ২.৯১ শতাংশ
দৈনিক আক্রান্তের হার ২.৮২ শতাংশ, লাগাতার ২০ দিন ৫ শতাংশের নিচে
নমুনা পরীক্ষার হার লাগাতার বৃদ্ধি পেয়েছে, দেশে ৪০ কোটি ৪২ লক্ষের বেশি নমুনা পরীক্ষা হয়েছে
CG/BD/SFS
(Visitor Counter : 133
যোগাযোগওতথ্যপ্রযুক্তিমন্ত্রক
হর ঘর তিরঙ্গা
ডাকঘরগুলি ২৫ টাকায় জাতীয় পতাকা বিক্রি করছে; পতাকা সরবরাহের জন্য কোনো অতিরিক্ত অর্থ নেওয়া হবে না
নয়াদিল্লি, ১০ আগস্ট, ২০২২
দেশের গর্বিত নাগরিকরা যাতে সহজেই জাতীয় পতাকা কিনতে পারেন তার জন্য দেশজুড়ে ডাকঘরগুলি থেকে বিশেষ উদ্যোগ নেওয়া হয়েছে। ২৫ টাকার বিনিময়ে ত্রিবর্ণ রঞ্জিত জাতীয় পতাকা নাগরিকরা কিনতে পারবেন।
এর জন্য https://www.epostoffice.gov.in/ProductDetails/Guest_productDetailsProdid=ca6wTEVyMuWlqlgDBTtyTw== পোর্টালে ইতোমধ্যেই বহু মানুষ পতাকার জন্য অর্ডার করেছেন।
দেশের যে কোন প্রান্তে ডাক বিভাগ অতিরিক্ত অর্থ ছাড়াই এই পতাকা সাধারণ মানুষের কাছে পৌঁছে দিচ্ছে। নির্দিষ্ট সময়ে নাগরিকরা যাতে পতাকাটি পান তার জন্য ১২ আগস্ট মধ্য রাতের অনেক আগেই অনলাইনে অর্ডার করার আবেদন জানানো হয়েছে।
PG/CB/NS
(
মন্ত্রিসভারঅর্থনৈতিকবিষয়সংক্রান্তকমিটি
অরুণাচল প্রদেশ ও সিকিমে বিদ্যুৎ সরবরাহ ও বন্টন ব্যবস্থা জোরদার করতে সংশোধিত ব্যয়ের প্রস্তাবে মন্ত্রিসভার অনুমোদন
নয়াদিল্লি, ১৬ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি অরুণাচল প্রদেশ ও সিকিমে আন্তঃরাজ্য বিদ্যুৎ সরবরাহ ব্যবস্থা জোরদার করতে সংশোধিত ব্যয়ের প্রস্তাব অনুমোদন করেছে। এই দুই রাজ্যে বিদ্যুৎ সরবরাহ ও বন্টন ব্যবস্থার উন্নতির জন্য সংশোধিত ব্যয়ের পরিমাণ দাঁড়িয়েছে ৯ হাজার ১২৯ কোটি ৩২ লক্ষ টাকা।
সিকিম ও অরুণাচল প্রদেশ সরকারের সহযোগিতায় কেন্দ্রীয় বিদ্যুৎ মন্ত্রকের রাষ্ট্রায়ত্ত সংস্থা পাওয়ার গ্রিড কর্পোরেশন বিদ্যুৎ সরবরাহ ও বন্টনের দায়িত্ব পেয়েছে। চলতি বছরের ডিসেম্বরের মধ্যেই রাষ্ট্রায়ত্ত এই সংস্থাটি পর্যায়ক্রমে কাজ শুরু করবে। সংশোধিত খরচ অনুমোদিত হওয়ার সময় থেকে ৩৬ মাসের মধ্যে বিদ্যুৎ সরবরাহ ও বন্টন ব্যবস্থার কাজ শেষ হবে বলে মনে করা হচ্ছে। এই কাজ শেষ হলে সরবরাহ ও বন্টন ব্যবস্থা বজায় রাখার যাবতীয় দায়িত্ব পালন করবে সংশ্লিষ্ট রাজ্য দুটি।
এই কর্মসূচি রূপায়ণের প্রধান উদ্দেশ্যই হ’ল অরুণাচল প্রদেশ ও সিকিমে আর্থিক উন্নয়নের গতি ত্বরান্বিত করা। সেই সঙ্গে, প্রত্যন্ত ও দূরবর্তী এলাকাগুলিতে গ্রিড সংযোগ ব্যবস্থার মাধ্যমে আন্তঃরাজ্য বিদ্যুৎ সরবরাহ ও বন্টন পরিকাঠামোর মানোন্নয়ন।
এই কর্মসূচি রূপায়ণের ফলে এক নির্ভরযোগ্য পাওয়ার গ্রিড ব্যবস্থা গড়ে উঠবে এবং রাজ্যে বিদ্যুৎ সংযোগ ব্যবস্থার মানোন্নয়ন ঘটবে। পক্ষান্তরে, গ্রিড সংযুক্তির ফলে আরও বেশি গ্রামে, বিশেষ করে প্রত্যন্ত ও সীমান্ত লাগোয়া এলাকাগুলিতে বিদ্যুৎ সংযোগ পৌঁছে দেওয়া যাবে এবং দুই রাজ্যেই সব শ্রেণীর গ্রাহকরা লাভবান হবেন।
এই কর্মসূচি রূপায়ণের ফলে সার্বিক অর্থনীতির গতি ত্বরান্বিত হবে, ফলে রাজ্যে ব্যক্তি পিছু বিদ্যুৎ খরচের পরিমাণও বাড়বে। রূপায়ণকারী সংস্থাগুলি কর্মসূচির জন্য প্রয়োজনীয় পরিকাঠামো নির্মাণের কাজে স্থানীয় মানুষকে সামিল করবে। এর ফলে, দক্ষ ও অদক্ষ শ্রেণীর কর্মীদের কর্মসংস্থানের সুযোগ বাড়বে।
প্রেক্ষাপট
উল্লেখ করা যেতে পারে, কেন্দ্রীয় বিদ্যুৎ মন্ত্রকের কেন্দ্রীয় স্তরের কর্মসূচি হিসাবে ২০১৪’র ডিসেম্বরে প্রাথমিকভাবে এই কর্মসূচি রূপায়ণে অনুমোদন দেওয়া হয়। সেই সময় স্থির হয়, বিদ্যুৎ মন্ত্রকের পরিকল্পনার অঙ্গ হিসাবে কেন্দ্রীয় সরকার এই কর্মসূচি রূপায়ণে যাবতীয় খরচ বহন করবে।
প্রধানমন্ত্রীরদপ্তর
প্রধানমন্ত্রী ১০ সেপ্টেম্বর ‘কেন্দ্র-রাজ্য বিজ্ঞান কনক্লেভ’এর উদ্বোধন করবেন
সহযোগিতামূলক যুক্তরাষ্ট্রীয় কাঠামো অনুসারে এই সম্মেলনে দেশের বিভিন্ন রাজ্যের বিজ্ঞান ও প্রযুক্তি মন্ত্রী এবং সচিবরা অংশগ্রহণ করবেন
একটি শক্তিশালী বিজ্ঞান, প্রযুক্তি ও উদ্ভাবনমূলক ব্যবস্থাপনা গড়ে তুলতে এই প্রথম এ ধরণের একটি সম্মেলন আয়োজন করা হবে
নয়াদিল্লি, ৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ১০ সেপ্টেম্বর সকাল ১০.৩০ মিনিটে ভিডিও কনফারেন্সের মাধ্যমে ‘কেন্দ্র-রাজ্য বিজ্ঞান কনক্লেভ’এর উদ্বোধন করবেন। এই উপলক্ষে আয়োজিত অনুষ্ঠানে তিনি বক্তব্যও রাখবেন।
উদ্ভাবন ও শিল্পোদ্যোগকে উৎসাহিত করতে প্রধানমন্ত্রীর নিরলস উদ্যোগের অঙ্গ হিসেবে দেশে শক্তিশালী বিজ্ঞান, প্রযুক্তি ও উদ্ভাবনমূলক পরিবেশ গড়ে তুলতে এই সম্মেলনের আয়োজন করা হয়েছে। সহযোগিতামূলক যুক্তরাষ্ট্রীয় কাঠামোয় কেন্দ্র-রাজ্য সহযোগিতার মাধ্যমে সম্মেলন অনুষ্ঠিত হবে।
আমেদাবাদের সায়েন্স সিটিতে ১০ ও ১১ই সেপ্টেম্বর- দু’দিন ব্যাপী এই সম্মেলনে যেসব বিষয় নিয়ে আলাপ-আলোচনা হবে সেগুলি হল:- ২০৪৭ সালের কথা ভেবে বিজ্ঞান, প্রযুক্তি ও উদ্ভাবনের পরিকল্পনা, বিভিন্ন রাজ্যের বিজ্ঞান, প্রযুক্তি ও উদ্ভাবনের পরিবেশ গড়ে তুলতে প্রয়োজনীয় পরিকল্পনা, সকলের জন্য ডিজিটাল পদ্ধতিতে স্বাস্থ্য পরিষেবা প্রদান, ২০৩০ সালের মধ্যে গবেষণা ও উন্নয়ন খাতে বেসরকারী বিনিয়োগ দ্বিগুণ করা, কৃষি ক্ষেত্রে প্রযুক্তির ব্যবহারের মধ্য দিয়ে কৃষকের আয় বৃদ্ধি, বিশুদ্ধ পানীয় জল উৎপাদনে নতুন নতুন উদ্ভাবন, সকলের জন্য পরিবেশ বান্ধব জ্বালানী, হাইড্রোজেন মিশনে বিজ্ঞান ও প্রযুক্তির ভূমিকা, গভীর সমুদ্র মিশনে উপকূলবর্তী রাজ্যগুলির প্রাসঙ্গিকতা।
বিজ্ঞান ও প্রযুক্তির প্রথম এই কনক্লেভে গুজরাটের মুখ্যমন্ত্রী, কেন্দ্রীয় বিজ্ঞান ও প্রযুক্তি প্রতিমন্ত্রী, বিভিন্ন রাজ্য ও কেন্দ্রশাসিত অঞ্চলের বিজ্ঞান ও প্রযুক্তি মন্ত্রী এবং সচিব, শিল্প মহলের শীর্ষস্থানীয় ব্যক্তিত্ব, অসরকারী সংগঠনের প্রতিনিধি, তরুণ বিজ্ঞানী এবং ছাত্রছাত্রীরা উপস্থিত থাকবেন।
PG/CB/NS
(
প্রতিরক্ষামন্ত্রক
কলকাতায় চলতি বছরে ৫ সেপ্টেম্বর থেকে ৩ অক্টোবর পর্যন্ত ১৩০ তম ডুরান্ড কাপ-এর আসর বসতে চলেছে
নতুন দিল্লি, ১২ আগস্ট, ২০২১
বিশ্বের তৃতীয় সবচেয়ে প্রাচীন এবং এশিয়ার সবচেয়ে পুরনো ফুটবল প্রতিযোগিতা ডুরান্ড কাপ-এর আসর পুনরায় বসতে চলেছে। কোভিড-১৯ মহারামীরার কারণে গত বছর এই প্রতিযোগিতার আয়োজন করা যায়নি। সর্বভারতীয় ফুটবল সংস্থা , আএফএ  এবং পশ্চিমবঙ্গ সরকারের সহযোগিতায় কলকাতায় বসতে চলেছে ১৩০ তম ডুরান্ড কাপ-এর আসর।
ঐতিহ্য ও মর্যাদাপূর্ণ এই প্রতিযোগিতার আসর প্রথম অনুষ্ঠিত হয়েছিল ১৮৮৮ সালে হিমাচল প্রদেশের ডাগশাই-তে। ভারতের তৎকালীন ভারপ্রাপ্ত বিদেশ সচিব মর্টিমার ডুরান্ডের নাম অনুসারে এই ফুটবল প্রতিযোগিতার নামকরণ করা হয়। এই প্রতিযোগিতার মূল লক্ষ্যই ছিল প্রাথমিকভাবে ব্রিটিশ সেনা বাহিনীর কর্মীদের স্বাস্থ্য ও সুস্থতা বজায় রাখার জন্য সচেতনতার প্রসার। পরবর্তী সময়ে এই প্রতিযোগিতা সাধারণ মানুষের জন্য উন্মুক্ত করে দেওয়া হয়। বর্তমানে এটি বিশ্বের অন্যতম ক্রীড়া প্রতিযোগিতা। ডুরান্ড কাপের ইতিহাসে সবচেয়ে সফলতম দল হলো মোহনবাগান এবং ইস্টবেঙ্গল। এই দুই দলই প্রত্যেকে ১৬ বার করে ডুরান্ড কাপ জিতেছে।
বিজয়ী দলকে ৩টি পুরস্কার দেওয়া হয়। প্রথমটি হলো রাষ্ট্রপতি কাপ, দ্বিতীয়টি হলো ডুরান্ড কাপ এবং তৃতীয়টি হলো সিমলা ট্রফি। ২০১৯ সালে এই প্রতিযোগিতা দিল্লি থেকে কলকাতায় স্থানান্তর করা হয়। সেই বছর কেরালা গোকুলাম প্রতিযোগিতার ফাইনালে মোহনবাগানকে ২-১ গোলে হারিয়ে ট্রফি জিতে নেয়। রাজ্যের রাজধানীতে ফের আবার ৫ সেপ্টেম্বর থেকে ৩ অক্টোবর – চার সপ্তাহ ব্যাপী এই টুর্নামেন্টের আসর বসতে চলেছে। এই সময়ের মধ্যে কলকাতা এবং তার আশপাশের বিভিন্ন স্টেডিয়ামে ম্যাচগুলি অনুষ্ঠিত হবে। বাহিনীর চারটি দল সহ সারা দেশ থেকে ১৬টি অংশগ্রহণকারী দল এই প্রতিযোগিতায় যোগ দিচ্ছে।
CG/SS/SKD
(Visitor Counter : 185
প্রধানমন্ত্রীরদপ্তর
মার্কিন সাংসদ জন লুইসের প্রয়াণে প্রধানমন্ত্রীর শোক জ্ঞাপন
নয়াদিল্লী, ১৯ জুলাই, ২০২০
প্রধানমন্ত্রী শ্রী নরেন্দ্র মোদী মার্কিন সাংসদ জন লুইসের মৃত্যুতে শোকপ্রকাশ করেছেন।
এক ট্যুইট বাতায় প্রধানমন্ত্রী বলেছেন, ‘নাগরিক অধিকার, অহিংসা ও গান্ধীবাদের মূল্যবোধের প্রতি শ্রদ্ধাশীল, এক অগ্রণী ব্যক্তিত্ব, মার্কিন সাংসদ জন লুইসের মৃত্যুতে আমরা শোক ব্যক্ত করছি। তাঁর কর্মজীবন সকলকে অনুপ্রাণিত করবে।’
(CG/CB/NS
প্রধানমন্ত্রীরদপ্তর
আইআইটি রুরকি আয়োজিত প্রথম জয়কৃষ্ণ স্মারক বক্তৃতায় বক্তব্য রেখেছেন প্রধানমন্ত্রীর প্রধান সচিব
নয়াদিল্লি, ৬ নভেম্বর, ২০২০
আইআইটি রুরকি আয়োজিত প্রথম জয়কৃষ্ণ স্মারক বক্তৃতায় প্রধানমন্ত্রীর প্রধান সচিব শ্রী পি কে মিশ্র বক্তব্য রেখেছেন। এবারের বক্তব্যের বিষয় ছিল কোভিড-১৯ মহামারী এবং ভারতে বিপর্যয় ব্যবস্থাপনা মোকাবিলার ভবিষ্যৎ।
প্রধান সচিব এই উপলক্ষে বলেছেন, বিপর্যয় ব্যবস্থাপনার মোকাবিলার সুযোগ বৃদ্ধি পেয়েছে। অনেক নতুন নতুন বিষয় এখানে অন্তর্ভুক্ত হয়েছে এবং কোনও নির্দিষ্ট গণ্ডীর মধ্যে আর এটি আবদ্ধ নেই।
শ্রী মিশ্র আরও বলেছেন, মহামারীর ফলে উদ্ভূত পরিস্থিতির মোকাবিলায় কি কি ব্যবস্থা নেওয়া হবে সেগুলি নিয়ে এখন আলোচনা চলছে। কোভিড-১৯ মহামারীর থেকে আমরা অনেক কিছু শিখতে পেরেছি যার ফলে ভবিষ্যতে ভারত এ ধরনের পরিস্থিতিতে আরও ভালো পরিকল্পনা করতে পারবে।
CG/CB/DM
(
বিজ্ঞানওপ্রযুক্তিমন্ত্রক
কোন উপসর্গ না থাকলেও গর্ভবতী মহিলাদের ব্লাড সুগার পরীক্ষা করা আবশ্যক বলে পরামর্শ দিলেন ডাঃ জিতেন্দ্র সিং
নতুন দিল্লি, ৭ আগস্ট, ২০২১
কেন্দ্রীয় বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং, যিনি নিজে একজন বিশিষ্ট ডায়াবেটলজিস্ট, গর্ভবতী মহিলাদের পরামর্শ দিয়ে বলেছেন, কোনরকম শারীরিক উপসর্গ দেখা না দিলেও প্রত্যেকেরই ব্লাড সুগার পরীক্ষা করা অত্যন্ত জরুরী। ডাঃ সিং আজ ভার্চুয়াল পদ্ধতিতে ডায়েবেটিস ইন প্রেগনেন্সি স্টাডি গ্রুপ ইন্ডিয়া-এর দু-দিন ব্যাপী পঞ্চদশ বার্ষিক সম্মেলনের উদ্বোধনী অনুষ্ঠানে ভাষণ দিতে গিয়ে বলেন, তরুণ প্রজন্মের মধ্যে অসুখ-বিসুখ প্রতিরোধে ডায়াবেটিস বা মধুমেহ রোগ নিরুপন অত্যন্ত জরুরী।
ডাঃ সিং বলেন, কেন্দ্রীয় স্বাস্থ্য ও পরিবার কল্যাণ মন্ত্রক সমস্ত গর্ভবতী মহিলার মধুমেহ রোগ নিরুপনের বিষয়টিতে অগ্রাধিকার দিয়ে এসেছে। তবে, এধরণের রোগ নিরুপনের ক্ষেত্রে প্রাথমিক স্বাস্থ্য কেন্দ্রগুলির বড় ভূমিকা রয়েছে। তিনি বলেন, জেস্টেশনাল ডায়াবেটিস মিলিটাস গর্ভবতী মহিলাদের ক্ষেত্রে সারা বিশ্বজুড়েই বড় উদ্বেগের কারণ হয়ে উঠছে। এই প্রেক্ষিতে ভারতে বার্ষিক প্রায় ৪০ লক্ষ গর্ভবতী মহিলার এই রোগ নির্ণয়ে প্রয়োজনীয় পরীক্ষা-নিরীক্ষা করা হয়।
বিজ্ঞান ও প্রযুক্তি প্রতিমন্ত্রী আরও বলেন, আন্তর্জাতিক ডায়াবেটিস ফেডারেশনের পরিসংখ্যান অনুযায়ী সারা বিশ্বে ৪৬ কোটি ৩০ লক্ষের বেশি মানুষ ভয়াবহ এই রোগের শিকার। নিঃশব্দে মারণ এই রোগে ২০৪০ নাগাদ ৬৪ কোটি ২০ লক্ষের বেশি মানুষ আক্রান্ত হতে পারেন বলেও আন্তর্জাতিক এই সংস্থার পক্ষ থেকে সতর্ক বার্তা দেওয়া হয়েছে।
ডাঃ সিং বলেন, গ্লোবাল প্রিভিল্যান্স অফ হাইপারগ্লাইসেমিয়া ইন প্রেগনেন্সি বা গর্ভাবস্থায় হাইপারগ্লাইসেমিয়া রোগ প্রতিরোধ সংক্রান্ত ২০১৯-এর প্রতিবেদন অনুযায়ী ২০ থেকে ৪৯ বছর বয়সী ২ কোটি ৪০ লক্ষের বেশি মানুষ আক্রান্ত হয়েছিলেন। গর্ভাবস্থায় আক্রান্তদের মধ্যে ৮৩.৬ শতাংশ মহিলাই হাইপারগ্লাইসেমিয়াতে আক্রান্ত হন জেস্টেশনাল ডায়াবেটিস মিলিটাস রোগের কারণে।
এই উপলক্ষে ডাঃ সিং ভার্চুয়াল পদ্ধতিতে ডায়েবেটিস ইন প্রেগনেন্সি স্টাডি গ্রুপ ইন্ডিয়া সংস্থার ২০২১-এর নীতি নির্দেশিকা এবং অধ্যাপক ভি সেশাইয়ার রচিত একটি বই প্রকাশ করেন।
CG/BD/AS
(Visitor Counter : 247
কর্মী, জন-অভিযোগএবংপেনশনমন্ত্রক
প্রশাসনে স্বচ্ছতা আনতে কেন্দ্রের বিভিন্ন উদ্যোগ
নয়াদিল্লি, ১৭ জুলাই, ২০১৯
প্রশাসনের দৈনন্দিন কাজকর্মে স্বচ্ছতা আনতে সরকার প্রযুক্তিগত বিভিন্ন ব্যবস্থা গ্রহণ করেছে। এর মধ্যে রয়েছে ই-অফিস, ই-লিভ ব্যবস্থাপনা, কর্মচারী সংক্রান্ত তথ্য ব্যবস্থা, স্মার্ট পারফরমেন্স অ্যাপ্রাইজাল রিপোর্ট রেকর্ডিং উইন্ডো , আধার-ভিত্তিক বায়োমেট্রিক উপস্থিতির ব্যবস্থা, পেনশন অনুমোদন ও বেতনের খবরাখবর সংক্রান্ত ব্যবস্থা , পাবলিক ফিনান্সিয়াল ম্যানেজমেন্ট ব্যবস্থা বা পিএফএমএস, গভর্নমেন্ট ই-মার্কেট বা জেম ইত্যাদি।
দপ্তর সংক্রান্ত অন্যান্য তথ্য সংশ্লিষ্ট দপ্তরের ওয়েবসাইটে পাওয়া যাচ্ছে। আধার-ভিত্তিক বায়োমেট্রিক ব্যবস্থার মাধ্যমে কর্মীদের উপস্থিতি এবং সময়ানুবর্তিতার বিষয়টি সুনিশ্চিত করা যায়। বর্তমানে ৬৬ লক্ষ কোটি টাকার প্রায় ৪৬.৪ লক্ষ দরপত্র কেন্দ্রীয় গণ-সংগ্রহ পোর্টাল বা সিপিপিপি-র মাধ্যমে প্রক্রিয়া করা হয়েছে। এ বছর ৩০ জুন এই প্রক্রিয়া চালু হয়। এ বছর জুন মাসে ১.০২ লক্ষ কোটি টাকায় ১.১২ লক্ষ দরপত্র সিপিপিপি-র মাধ্যমে প্রক্রিয়া করা হয়েছে। এর পাশাপাশি, সরকারি ই-মার্কেট প্লেস বা জেম-এর মাধ্যমে ২০১৬ থেকে শুরু করে এখন পর্যন্ত ১৮,৭০০ কোটি টাকা সংগ্রহ করা হয়েছে।
প্রসঙ্গত, ভারতের মহাহিসাব নিয়ামক ও নিরীক্ষকের প্রতিবেদনগুলি সংসদ এবং বিধানসভায় পেশ করার পর সিএজি-র ওয়েবসাইটে আপলোড করা হয়েছে।
লোকসভায় এক প্রশ্নের লিখিত জবাবে এই তথ্য জানান স্বাধীন দায়িত্বপ্রাপ্ত কেন্দ্রীয় উত্তর-পূর্বাঞ্চল উন্নয়ন, প্রধানমন্ত্রীর দপ্তর, কর্মচারী গণ-অভিযোগ ও পেনশন, আণবিক শক্তি ও মহাকাশ প্রতিমন্ত্রী ডঃ জিতেন্দ্র সিং।
CG/SSS/DM
(Visitor Counter : 143
সড়কপরিবহণওমহাসড়কমন্ত্রক
সড়ক খাতে বরাদ্দ কেন্দ্রীয় অর্থের ব্যবহার
নতুন দিল্লি, ০৮ ডিসেম্বর, ২০২১
দেশের জাতীয় সড়ক গুলির উন্নয়ন এবং রক্ষণাবেক্ষণের প্রাথমিক দায়িত্ব কেন্দ্রীয় সড়ক পরিবহন ও মহাসড়ক মন্ত্রকের। এর পাশাপাশি এই মন্ত্রক সেন্ট্রাল রোড এন্ড ইনফ্রাস্ট্রাকচার ফান্ড এবং ইন্টারস্টেট কানেক্টিভিটি স্কিম মারফত বিভিন্ন রাজ্য সড়ক গুলির উন্নয়ন ও রক্ষণাবেক্ষণের জন্য বিভিন্ন রাজ্য ও কেন্দ্রশাসিত অঞ্চল গুলিকে অর্থ বরাদ্দ করে।
এই ধরনের কাজের ক্ষেত্রে কোনরকম অসন্তোষজনক রিপোর্ট পাওয়া যায়নি।
আজ রাজ্যসভায় এক লিখিত প্রশ্নের জবাবে কেন্দ্রীয় সড়ক পরিবহন ও মহাসড়ক মন্ত্রী শ্রী নীতিন গড়করি এই তথ্য জানিয়েছেন
CG/ SB
(Visitor Counter : 79
কেন্দ্রীয়মন্ত্রিসভা
ভারত ও মরক্কোর মধ্যে আবাসন ও বাসস্থান ক্ষেত্রে তথ্য আদান-প্রদান সহ কারিগরি সহযোগিতার লক্ষ্যে স্বাক্ষরিত মউ সম্পর্কে মন্ত্রিসভাকে অবহিত করা হয়েছে
নয়াদিল্লি, ২৭ মার্চ, ২০১৯
ভারত মরক্কোর মধ্যে আবাসন তথা বাসস্থান ক্ষেত্রে তথ্য আদান-প্রদান সহ কারিগরি সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়েছে। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এ বিষয়ে জানানো হয়।
সমঝোতাপত্রটি রূপায়িত হলে আবাসন ও মানব বাসস্থান ক্ষেত্রে দুই দেশের মধ্যে দ্বিপাক্ষিক সহযোগিতা আরও মজবুত হবে। শহরাঞ্চলের সুস্থায়ী অগ্রগতির ক্ষেত্রে শহরগুলি যে ধরণের সমস্যার সম্মুখীন হয়ে থাকে, তা দূর করার ক্ষেত্রেও দুই দেশ এই সমঝোতা অনুযায়ী পারস্পরিক সহযোগিতা করবে। এমনকি, এই মউ স্বাক্ষরের ফলে উভয় দেশের মধ্যে বাণিজ্যিক লেনদেন বৃদ্ধি পাবে। এছাড়াও, স্বল্প আয়ের মানুষের জন্য সুলভ আবাসন, জল সরবরাহ ও নিকাশী ব্যবস্থা, শহরাঞ্চলীয় পরিবহণ সহ স্মার্ট সিটি গড়ে তোলার বিষয়গুলিতে সহযোগিতা আরও বাড়বে।
CG/BD/SB
(Visitor Counter : 80
প্রধানমন্ত্রীরদপ্তর
কাশ্মীরের পুলওয়ামায় সিআরপিএফ জওয়ানদের ওপর হামলার কড়া নিন্দা করলেন প্রধানমন্ত্রী
নয়াদিল্লি, ১৪ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী কাশ্মীরের পুলওয়ামায় কেন্দ্রীয় সংরক্ষিত পুলিশ বাহিনী -র জওয়ানদের ওপর হামলার কড়া নিন্দা করেছেন।
প্রধানমন্ত্রী বলেছেন, “পুলওয়ামায় সিআরপিএফ জওয়নাদের ওপর এই হামলা অত্যন্ত জঘন্য। আমি কাপুরুষোচিত এই হামলার কড়া নিন্দা করছি। আমাদের সাহসী নিরাপত্তা কর্মীদের এই আত্মবলিদান ব্যর্থ হবে না। সমগ্র দেশ দূঃসাহসী শহীদ এই জওয়ানদের পরিবারের পাশে রয়েছে। আহতদের দ্রুত আরোগ্য কামনা করি”।
CG/BD/SB
(Visitor Counter : 92
নারীওশিশুবিকাশমন্ত্রক
রাষ্ট্রীয় পোষণ মাহ্ ২০২৩-এর প্রথম দিনে দেশজুড়ে প্রায় ১০ লক্ষ কর্মসূচি পালিত হয়েছে
নয়াদিল্লি, ৪ সেপ্টেম্বর, ২০২৩
নারী ও শিশু উন্নয়ন মন্ত্রক ২০২৩-এর সেপ্টেম্বর মাস জুড়ে ষষ্ঠ রাষ্ট্রীয় পোষণ মাহ্ পালন করছে। রাষ্ট্রীয় পোষণ মাহ্ ২০২৩-এর প্রথম দিনটিতে দেশজুড়ে প্রায় ১০ লক্ষ কর্মসূচি পালিত হল। মূল থিমগুলি ছিল ‘ইমপ্রুভিং নিউট্রিশন থ্রু মিশন লাইফ’ এবং ‘এক্সক্লুসিভ ব্রেস্টফিডিং অ্যান্ড কমপ্লিমেন্টরি ফিডিং’।
সুপোষিত ভারতের লক্ষ্যে এই জন আন্দোলনে প্রত্যেক নাগরিকের শামিল হওয়া জরুরি।
রাষ্ট্রীয় পোষণ মাহ্ ২০২৩-এর উদ্বোধনে সারা দেশের আধিকারিক এবং অঙ্গনওয়াড়ী কর্মীরা সমবেত হন বিভিন্ন ধরনের পথ্যের প্রসার ঘটাতে এবং পুষ্টি বিষয়ে সচেতনতা গড়ে তুলতে। সেইসঙ্গে পুষ্টির মতো গুরুত্বপূর্ণ বিষয়ে তাঁদের দায়বদ্ধতার জন্য সংকল্প নিতে।
এ বছর পোষণ মাহ্ ২০২৩-এর লক্ষ্য মিশন পোষণ টু-এর মূল উদ্দেশ্য অনুযায়ী জীবনচক্রের মাধ্যমে অপুষ্টির সার্বিক মোকাবিলা। পোষণ মাহ্ ২০২৩-এর মূল ভাবনা গর্ভাবস্থা, শৈশবাবস্থা, বাল্যাবস্থা এবং বয়ঃসন্ধিকাল- জীবনের এই গুরুত্বপূর্ণ পর্যায়গুলির বিষয়ে ব্যাপক সচেতনতা গড়ে তোলা। ‘সুপোষিত ভারত, সাক্ষর ভারত, সশক্ত ভারত’ এই থিমের মাধ্যমে দেশজুড়ে পুষ্টি সম্পর্কে অবহিত করাই এর লক্ষ্য।
একমাস ব্যাপী এই অনুষ্ঠানে দেশজুড়ে সমন্বিত প্রয়াসে তৃণমূল স্তরে পুষ্টি সচেতনতা বৃদ্ধি করা হবে। চলবে প্রচারাভিযান। যেখানে বিশেষভাবে নজর দেওয়া হবে মাতৃদুগ্ধ এবং অতিরিক্ত পুষ্টিযুক্ত খাদ্যের ওপর।
(AC/AP/NS